cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy fr cy cy cy cy cy cy cy cy cy cy nl cy la es cy nb cy en cy cy su cy ceb cy cy ca en cy nl en cy su cy su cy es es en es
Pêl enfawr yn Disgyn ar Gastell Caerdydd | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Er mawr syndod i gymudwyr, trigolion ac ymwelwyr â’r ddinas, mae un o dirnodau mwyaf eiconig Caerdydd hefyd yn profi cyffro’r bêl hirgron.
Ar fore cyntaf Cwpan Rygbi’r Byd 2015, mae’n ymddangos fel bod pêl rygbi enfawr wedi cwympo ar y Castell! Mae’r ‘Bêl Enfawr’ yn siŵr o achosi tipyn o gyffro ar strydoedd prifddinas Cymru, ac yn dathlu dechrau mis rhagorol o chwaraeon yng Nghaerdydd.
Dywedodd Arweinydd Cyngor Dinas Caerdydd, y Cynghorydd Phil Bale: “Bydd Caerdydd yn chwarae rhan allweddol yng Nghwpan Rygbi’r Byd 2015, gan gynnal wyth gêm yn Stadiwm y Mileniwm. Hon yw’r unig Ddinas Groeso y tu allan i Lloegr.
“Bydd yr unig Ardal Cefnogwyr Swyddogol yma, reit yng Nghanol y Ddinas ger y stadiwm. Dyma fydd y lle gorau i wylio’r holl gyffro y tu allan i’r stadiwm ei hun.
“Mae’r “Bêl Enfawr” yn datgan yn glir fod Cwpan Rygbi’r Byd wedi cyrraedd yng Nghaerdydd, ac rydyn ni’n barod i fynd!”
Bydd Parc yr Arfau eiconig Caerdydd yn cael ei weddnewid yn Ardal Cefnogwyr Swyddogol Cwpan Rygbi’r Byd am 11 diwrnod yn ystod y twrnamaint, sy’n dechrau ddydd Gwener (18 Medi). Bydd hefyd ar agor ar gyfer yr wyth gêm sy’n cael eu chwarae yn Stadiwm y Mileniwm a dwy o gemau oddi cartref Cymru.
Caiff pawb sy’n dod i’r Ardal Cefnogwyr, lle bydd lle i 10,000 o bobl o bob oedran, fynediad am ddim. Hwn yw’r lleoliad mwyaf yn y ddinas a fydd yn dangos y gemau ar sgrîn fawr a bydd adloniant byw gan gynnwys perfformwyr theatr stryd, DJs a cherddoriaeth, Corau Rhanbarthol S4C, Diwrnod Haka a Bwyta Tân Ffijïaidd. Bydd stondinau bwyd a diod ar agor drwy’r dydd, gyda phrif noddwyr Cwpan Rygbi’r Byd yno hefyd yng nghanol y cyffro. Hefyd bydd gweithgareddau rygbi fel Caets Cicio, Sgrym 3D, Prawf Ymateb Batak a Phasio Cyflym.
Dywedodd y Cynghorydd Bale: “Dros y blynyddoedd, mae Caerdydd wedi ennill enw da fel Dinas Groeso ragorol ar gyfer rhai o ddigwyddiadau chwaraeon rhyngwladol gorau’r byd. Dros yr ychydig wythnosau nesaf bydd llygaid y byd ar ein dinas, gan arddangos yr hyn sydd gennym i’w gynnig a chroesawu miloedd o ymwelwyr i gartref rygbi Cymru.”
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.